**5. klassi inglise keele ainekava**

**Tunde on 4 korda nädalas.**

**Õppesisu 5. klassis**

* **Mina** **ja** **teised** – ühised tegevused sõpradega; enese tutvustamine; iseloom, välimus, enesetunne; suhted sõpradega ja lähikondsetega; viisakas käitumine; väärtused ja kõlblus; tervis ja ohutus; ohutu liiklemine.
* **Riigid** **ja** **nende** **kultuur** – Põhja-Ameerika koolikultuur + kohanimed; Ühendkuningriik, Inglismaa, Põhja-Iirimaa, Wales, Šotimaa; Ameerika Ühendriigid, selle pealinn, suuremad linnad, sümbolid ja tähtpäevad; New Yorki ehitised; Austraalia kultuur.
* **Igapäevaelu**, **õppimine** **ja** **töö** – õppimine interneti vahendusel ja praktilise tegevuse kaudu; pereliikmete ametid; käitumine klassis; kodused toimingud; söögikorrad; hügieeniharjumused; kodanikualgatus ja ettevõtlikkus; õhtu perega; õpetaja ja õpilase vahelised suhted; mängufestivali korraldamine; keele õppimine ja õpetamine; heategevusliku ürituse korraldamine; tervis ja ohutus; haigla ja sealne personal; naabrid; tehnoloogia; taskuraha planeerimine; lemmikloomaga kaasnevad kohustused.
* **Kodu** **ja** **lähiümbrus** – erinevad kodukohad; kodukoha vahetamine; sugulased; igapäevased kodused tööd ja tegemised; keskkond ja jätkusuutlik areng; materjalide taaskasutus; loodushoid.
* **Kodukoht** **Eesti** – Eesti, Eesti linnad ja nende asukoht kaardil; laulupidu; Läänemeri.
* **Vaba** **aeg** – puhkus ja tegevused rannas; vaba aja veetmine viisid; tegevused aias ja kodus; turistina Londonis; erinevad mängud ja seltskondlikud tegevused; tegevused jõuluvaheajal; turistina New Yorgis; uudne tehnoloogia; sisseostude tegemine; kollektsioneerimine; tegelemine lemmikloomadega; sportlikud tegevused ja mängud.

**Pädevused**

* **Kultuuri- ja väärtuspädevus –** Elukoht, aadress, kodukoht Britannias ja Põhja-Kanadas. Taaskasutus. Ilumeele arendamine. Ümbruse korrashoidmine. Asjade jagamine. Elukeskkond Eestis ja Britannias. Teiste maade mängude kaasamine oma festivali. Teisest rahvusest sõbrale oma mängude tutvustamine. Puudustkannatavate inimeste märkamine ja nende abistamine. Lubaduste andmine ja nendest kinnipidamine. Ameerika Ühendriikide kultuuripärandi tundmaõppimine ja väärtustamine. Heategevus. Suhted teiste inimestega ja loodusega. Suhete väärtustamine looduse ja loomadega.
* **Sotsiaalne pädevus –** Enda järelt koristamine. Peresisene koostöö. Eneseteostus festivali korraldajana. Rollimängud. Paaristöö. Dialoogide koostamine.
* **Enesemääratluspädevus** – Enda nõrkade iseloomuomaduste mõistmine. Enda ja oma pereliikmete korraharjumuste kirjeldamine. Oskus ennast ja oma kaaslasi hinnata ja kirjeldada. Analüüsida enda ja kaaslaste tugevaid ja nõrku külgi. Oma eksimuste teadvustamine. Teiste kogemustest õppimine. Oma tarbimis- ja säästmisharjumuste analüüs.
* **Ettevõtlikkuspädevus** – Internetist õppimine. Elukoha vahetus ja ametid. Ühistegevuse planeerimine ja korraldamine.
* **Suhtluspädevus –** Uue huviala tutvustamine. Kaasa kutsumine. Loa küsimine. Tänuteksti koostamine. Kodukoha kohta küsimine, vastamine ja kirjutamine. Enese kohta info ütlemine, kohaloleku kohta küsimine ja vastamine. Eriküsimuste esitamine ja nendele vastamine. Pildi kohta lausete kirjutamine. Teksti mõistmine. Loetud teksti põhjal koostatud lausete lõpetamine ja küsimustele vastamine. Lühisõnumi kirjutamine. Oma kaaslase välimuse ja iseloomu kirjeldamine nii suuliselt kui ka kirjalikult. Näidendi koostamine ja esitamine. Märksõnade abil teksti jutustamine. Turismiinfo küsimine. Oma nädalast kirjutamine.
* **Õpipädevus –** Tähestik ja sõnade tähthaaval ütlemine. Ürituse korraldamine ja selleks vajava info hankimine. Kunsti- ja loodusteadlikkuse arendamine. Retseptide põhjal toitude valmistamine. Tabelist teabe hankimine.

**Lõiming teiste õppeainetega:**

* **Emakeel –** tõlkimine.
* **Matemaatika –** maja- ja korterinumbrid, kuupäevad ja järgarvud, aastaarvud, kõrgused meetrites, kellaajad, osadeks jagamine, taskuraha kulutamine ja kogumine.
* **Loodusained –** õuetegevused suvel, teised riigid ning nende kultuur, Eesti linnad ja asukoht kaardil, kehaosad.
* **Muusika –** erinevad rütmisalmid, laulud ja luuletused.
* **Inimeseõpetus –** perekondlikud suhted,
* **Ühiskonnaõpetus –** erinevad kultuurid ja nende mõistmine,
* **Kehaline kasvatus –** sportlikud tegevused suvel.
* **Kunst ja käsitöö –** toiduretseptid.

**Õpitulemused 5. klassis**

*5. klass lõpetaja:*

* kirjeldab suuliselt ja kirjalikult pereliikmeid ja nende ameteid, elu linnas ja maal õpitud sõnavaraga;
* mõistab selgelt hääldatud kõnet, mis seostub õpiteemadega;
* mõistab lühikesi ja selgelt sõnastatud juhiseid;
* vestlemisel kaaslasega on võimeline vahetama lühikesi, asjakohaseid lauseid;
* suudab jälgida faktipõhiste teleuudiste põhisisu (nt tunda ära riike, mille kohta on tunnis räägitud);
* küsib infot ühissõidukite kohta;
* oskab koostada lühikirjeldusi nii enda kui ka teiste kohta;
* oskab ostmisel küsida kaupade hindu ja vastu võtta infot kaupade koguste kohta;
* suudab leida infot vajalikest internetiallikatest.

**Õppetegevus 5. klassis:**

5. klassis julgustatakse veel rohkem kirjutamist. Rõhk on ka veel kuulamisel, lugemisel ja häälega lugemisel. Julgustatakse erinevate tekstide lugemist ning varasema sõnavara äratundmist. Suulist oskust arendatakse paaristöödes ja rühmatöödes. Arendatakse teksti mõistmise oskust. Õpilasi julgustatakse iseseisvalt lugema ning teksti kohta lihtküsimustele vastama. Tähelepanu pööratakse teiste kultuuride õppimise ning nende äratundmise peale. Õpilasi harjutatakse kasutama sõnaraamatuid.

**Hindamine 5. klassis:**

5. klassis hinnatakse õpilasi nii kirjalikult kui ka suuliselt. Tehakse sõnadetöid, kontrolltöid ning vahetöid. Hinnatakse ka tunnitööd. Hinnatakse lugemist, luuletuste pähe õppimist, sõnavara kasutust tunni ajal. Suulist hinnangut annab õpetaja igas tunnis.